
Erőszak és tér - Avagy létezik-e az erőszakos bűncselekmények szubkultúrája Magyarországon?

Kulcsszavak: erőszak, járások, szubkultúra, panelökonometria, térökonometria
Kutatásom során a panel és területi ökonometria eszközeivel vizsgáltam, hogy Magyarország járásait tekintve létezik-e az erőszakos bűncselekményeknek területi szubkultúrája. Az egyén környezete, és annak elfogadó vagy elutasító hozzáállása az erőszakhoz, mint problémamegoldáshoz befolyásolhatja-e az erőszakra való hajlamot. Emellett milyen egyéb makroszinten értelmezhető változók befolyásolják az erőszakos bűncselekmények számát, tehát mi az, aminek fejlesztésére járási szinten hangsúlyt kell fektetni az erőszak megelőzésének érdekében. Elemzésem 2014-2022 időtávot vizsgálja. Eredményeim összhanban vannak a szakirodalomban található eredményekkel, vagyis szignifikáns területi mintázatok észlelhetőek járási szinten, létezik az erőszakos bűncselekmények szubkultúrája. Az eredmények fényében érdemes a jövőben további kutatásoknak és döntéshozóknak figyelembe venni ezt a faktort, hogy az erőszakos bűncselekmények csökkentése hatékony legyen.



